थारू भाषामा बनाइएका चलचित्रमा गुणस्तरको अभाव छ। गायक, संगीतकार रेशम चौधरीको निर्माण/निर्देशनमा बनेको कमैयालाई थारू जनजीवन र उनीहरूको इतिहास समेटेको हालसम्म प्रदर्शित उत्कृष्ट चलचित्र भन्न सकिन्छ। यद्यपि, त्यो व्यवसायिक रूपमा हलमा व्यापक प्रदर्शन गरिएन। उनले अर्को चलचित्र निर्माण पनि गरेनन्। यसका नायिकाहरू आकृति दहित र बालिका चौधरी अर्काे चलचित्रमा देखा परेनन्। थारू चलचित्रको सबैभन्दा कमजोर पक्ष भनेको कमजोर कथावस्तु नै हो।
